Հովհաննիսյանն անդրադարձավ ընտրողի կողմից ընտրակաշառք պահանջելու վերաբերյալ փոփոխությանը: «Ընտրության շրջանում մարդը մտնում է որևէ հիմնադրամ, որոնք ասոցացվում են կուսակցությունների հետ` «Իմ քայլը», «Ծառուկյան», «Լույս», «ՀՀԿ», օրինակ եմ բերում, և ասում է` բարև ձեզ, հայրս սրտի վիրահատության խնդիր ունի, անհրաժեշտ է գումար: Սա ընտրակաշառքի պահա՞նջ է, կամ ասում է` ես ձեր աջակիցն եմ, միշտ ձեզ եմ ընտրել, երեխայիս դեղի խնդիր կա: Սա ընտրակաշառք պահանջել համարվո՞ւմ է, թե՞ ոչ»,- հարցրեց նա: